Epocha
Epocha est mensura temporum seu terminus fixus a quo numerantur anni. Epocha Christianorum est nativitas Iesu Christi, ex quo Dionysius cognomento Exiguus eam, quae Diocletiana dicebatur, abrogavit. Tot fere fuerunt epochae, quot populi: sed de iis consulendi chronologistae. Vocis etymon ἐποχή 'inhibitio', retentio, sicque dicitur, quod epochis tempora sistantur et terminantur.